als_Latn dik_Latn sag_Latn
Lideri i opozitës Lulëzim Basha i cili ndodhet për një vizitë në Gjermani në një njoftim zyrtar deklaron se po lobon për statusin e vendit kandidat. Gjatë qëndrimit në Berlin, Basha u takua me Kryetarin e Komisionit për Çështjet e BE-së, në Parlamentin gjerman, Gunther Kirkbaum. Në këtë takim Basha theksoi se PD është e vendosur të mbështesë pa kushtëzim integrimin europian të Shqipërisë, gjë që e ka dëshmuar gjatë gjithë këtyre muajve. Lideri i opozitës kërkoi mbështetjen e Gjermanisë për një vendim pozitiv në mbledhjen e ardhshme të Këshillit Europian për marrjen e statusit. Zyrtarët e lartë gjermanë në mesazhin e tyre për klasën politike shqiptare, inkurajuan nevojën e respektimit te shtetit ligjor, garantimin e hapësirës institucionale për opozitën si dhe lufta kundër krimit të organizuar dhe korrupsionit.
als_Latn